text: মহিলা সৈন্য শাখা মার্কিন যুক্তরাষ্ট্র সেনাবাহিনীর মূলত দ্বিতীয় বিশ্বযুদ্ধের নারীদের সেনা শাখা ছিলো। এই শাখাটি যুক্তরাষ্ট্র সেনাবাহিনীর একটি সাহায্যকারী প্রতিষ্ঠান হিসেবে গড়ে তোলা হয়েছিলো ১৯৪২ সালের মে মাসের ১৫ তারিখে; ১৯৪৩ সালের ১ জুলাই মার্কিন নিয়মিত সৈন্যদলের অন্তর্ভুক্ত হয়ে যায়। ১৯৭৮ সালে এই সেনাদলটি ভেঙে দেওয়া হয় এবং কর্মরত নারী সৈন্যরা পুরুষদের সেনা ইউনিটগুলোতে মিশ্রিত হয়ে যান।
  
  ইতিহাস
  
  মহিলাদের জন্য সেনাদল গড়ে তোলার পরিকল্পনা করেছিলেন লেফটেন্যান্ট কর্নেল গিলমান মাজেট, যদিও তিনি অনেক আগে থেকে চেষ্টা করে আসছিলেন কিন্তু তার চেষ্টা বারবার বিফলে যাচ্ছিলো; তিনি ১১,০০০ সৈন্যর একটি নারীদল গড়ে তোলার পরিকল্পনা করেছিলেন। প্রতিরক্ষা মন্ত্রণালয় কোনোভাবেই নারীদের সেনাবাহিনীতে নিয়োগ দিতে চাচ্ছিলোনা; একজন নারী সংসদ সদস্য যার নাম ছিলো এডিথ রজার্স তিনি নারীদের সৈন্যদল গঠনের জোরালো প্রস্তাব তুলে ধরেছিলেন ১৯৪১ সালের ২৮ মে তারিখে; সংসদে তিনি খুব দৃঢ় কণ্ঠে নারীদের নিয়োগ প্রদানের ব্যাপারে কথা বলেছিলেন যে, নারীদেরকেও সেনাবাহিনীতে নিতে হবে। মহিলা সাংসদের কথা কেউ কর্ণপাত করেননি এবং ইতোমধ্যেই মার্কিন সেনাবাহিনী দ্বিতীয় বিশ্বযুদ্ধে যোগ দিয়ে ফেলেছিলো। মার্কিন সংসদ ১৯৪১ সালের ১৪ মে একটি আইন পাশ করে যে নারীদেরকে সেনাবাহিনীতে নেওয়া হবে এবং এটা কার্যকর হয় ঠিক এক বছর পরে অর্থাৎ ১৯৪২ সালের ১৪ মে। মার্কিন রাষ্ট্রপতি ফ্রাঙ্কলিন ডি. রুজভেল্টের কানে যায় কথাগুলো এবং তিনি বিষয়টি গুরুত্ব দেবার কথা ভাবেন, তিনি নারীদেরকে নিয়োগ প্রদানের অনুমতি দেন, এবং বলেন ২৫,০০০ নারীকে মার্কিন সেনাবাহিনীতে ঢোকাতে, যদিও প্রতিরক্ষা মন্ত্রী হেনরি এল স্টিমসন দেড় লাখ নারী সৈন্য নিয়োগ দেবার প্রস্তাব পেশ করেছিলেন রাষ্ট্রপতি কাছে।
  
  তৎকালীন মার্কিন সেনাপ্রধান জেনারেল জর্জ মার্শাল নারীদেরকে কিভাবে নিয়োগ দেয়া হবে এই দিকে মনোনিবেশ করেন, প্রাথমিকভাবে নারীদেরকে ব্রিটিশ সেনাবাহিনীর মতো করে নিয়োগ দেবার কথা ভাবা হয়; ব্রিটিশ সেনাবাহিনীতে প্রথম বিশ্বযুদ্ধে নারীরা সৈনিক হিসেবে কাজ করেছিলো। মহিলা সৈন্যরা প্রাথমিক ভাবে সেবিকা (নার্স) হিসেবে নিয়োগ পাচ্ছিলেন। ১৯৪২ সালে ৮০০ নারী রিক্রুটের একটি দল মেডিক্যাল সহকারী সৈনিকের প্রশিক্ষণ শেষ করে, এটা ছিলো মার্কিন সামরিক বাহিনীর প্রথম সাধারণ নারী সৈনিকদের দল। তাদেরকে সামরিক পোশাক দেওয়া হয় (সামরিক ঘাঘরা সহ) এবং যুদ্ধে কিভাবে আহত পুরুষ সৈন্যদের চিকিৎসা করতে হবে সেগুলো শেখানো হয়।
  
  তিনটি বিশেষ কাজে মহিলা সৈন্যদের প্রশিক্ষণ খুব দ্রুত শুরু হয়। মেডিক্যাল সহকারী, ক্লার্ক (করণিক) এবং গাড়ি মেকানিক - এই তিনটি পেশায় নারীদেরকে খুব গুরুত্ব সহকারে নেওয়া হচ্ছিলো। ধীরে ধীরে নারীদেরকে বিমান মেরামত, সাঁজোয়া যান মেরামতের কাজেও নেওয়া শুরু হয় এবং নারীরা কর্মকর্তাদের গাড়ি এবং ট্রাক চালানোর প্রশিক্ষণও লাভ করা শুরু করেন; তারপর নারীদেরকে নিয়োগ দেওয়া হয় ব্যাটেলিয়নের পাচকের দায়িত্ব পালন হিসেবে।
  
  সেনাবাহিনীর শারীরিক যোগ্যতার মাপকাঠি অনুযায়ী সুঠাম দেহের অধিকারী অল্প বয়স্ক তরুণীদের সেনাবাহিনীতে যোগ দিতে উৎসাহ দেওয়া হচ্ছিলো এবং চাকরিতে নিয়োগের বিজ্ঞাপনে ইংরেজিতে 'অবশ্যই সুঠাম দেহের অধিকারী হতে হবে' ধরনের কথা লেখা থাকতো। চাকরি নিয়োগ বিজ্ঞপ্তিতে আরো লেখা থাকতো যে, "আপনারই চাকরিঃ পুরুষদের মতো আপনিও সৈনিক হউন"। তখন দ্বিতীয় বিশ্বযুদ্ধ চলছিলো, মার্কিন সেনাবাহিনীতে নারী নিয়োগ ছিলো এই প্রথম; চাকরি নিয়োগের বিজ্ঞপ্তিতে লেখা ছিলো যুদ্ধের প্রশিক্ষণের জন্য মানসিকভাবে শক্ত থাকতে হবে। শারীরিক প্রশিক্ষণ পুরুষদের মতোই হচ্ছিলো। সামরিক বাহিনীর নিজস্ব রীতিতে নারীদের পোশাক-আশাক, খাবার, অন্তর্বাস সহ সব কিছু তৈরি করা হয়; মাথার চুল কাটার নিয়মও মার্কিন সেনাবাহিনীর নিজস্ব রীতি অনুযায়ী তৈরি করা হয়।
  
  সেনাবাহিনী নিয়োগের বিজ্ঞাপন দেখে অনেক নারীই আবেদন করা শুরু করেন। সেনাবাহিনীর উর্ধ্বতন কর্মকর্তারা নারীদেরকে পদাতিক বাহিনীতে নিতে অপারগ ছিলেন, তারা গোলন্দাজ শাখাতেও নিতে চাচ্ছিলেন না, শুধু সাঁজোয়া শাখাতে নারীরা যন্ত্র মেরামতকারী হিসেবে নিয়োগ পেতেন আর সেনা বিমান শাখাতেও নারীদেরকে বিমানের যন্ত্রাংশ ঠিক করার কাজে নেওয়া হতো। নারীরা এসব কাজ ছাড়াও সামরিক পুলিশ, সৈন্যদের খাবার এবং গোলাবারুদ সরবরাহের দায়িত্ব পেতেন।
  
  দ্বিতীয় বিশ্বযুদ্ধে প্রায় ১,৫০,০০০ নারী সৈনিক হিসেবে মার্কিন সেনাবাহিনীতে কাজ করেছিলেন। মার্কিন সামরিক বাহিনীর ইতিহাসে এইসব নারীরাই ছিলেন প্রথম যারা যুদ্ধে সৈনিক হিসেবে যোগ দিয়েছিলেন। সেনাবাহিনীর উচ্চ মহলে রক্ষণশীল কর্মকর্তা ছিলেন, তারা নিয়োগের বিরোধিতা করেই যাচ্ছিলেন, তবে মার্কিন সংসদ আর রাষ্ট্রপতির নির্দেশ তারা অমান্য করতে পারছিলেননা; ধীরে ধীরে মার্কিন সেনাবাহিনীর সাধারণ স্তরের পুরুষ সৈন্যরা নারীদেরকে তাদের সহ-যোদ্ধা বোন হিসেবে মেনে নিচ্ছিলো।
  
  নারী সৈন্যরা জার্মানি, পোল্যান্ড, রাশিয়া, যুক্তরাজ্য এবং জাপান সহ সামরিক জাহাজে করে বিশ্বের বহু দেশেই ঘোরার সুযোগ পাচ্ছিলেন।
  
  নারী সৈন্য নিয়োগ বিরোধী প্রচারণা
  
  ১৯৪৩ সালে একটি অভিযোগ ওঠে যে নারীদেরকে সেনাবাহিনীতে সৈন্য হিসেবে নিয়োগ প্রদান করা উচিৎ নয়; এটা অনৈতিক একটা কাজ। বহু পুরুষ সৈন্য নারীদেরকে সৈন্য হিসেবে নেবার বিরোধিতা করতেন কারণ তারা বিশ্বাস করতেন যে, নারীরা সৈনিক হিসেবে মানানসই নয়, তাছাড়া বহু পুরুষ সৈন্য তাদের সঙ্গে যৌনক্রিয়ায় জড়িয়ে পড়তে পারে এবং নারীরা নারীদের সঙ্গে একই সেনাছাউনীতে থেকে সমকামী সম্পর্কে জড়িয়ে পড়তে পারে - এইগুলো সেনাবাহিনীর জন্য খুবই অপমানজনক এবং শৃঙ্খলা বহির্ভূত কর্ম যা যুদ্ধে পরাজয় ডেকে আনতে পারে। এছাড়া একটি গুজব ছড়িয়ে পড়ে যে, সাধারণ মার্কিন নারী সৈন্যরা সেনাবাহিনীতে যৌন সেবিকা হিসেবে যোগ দিচ্ছেন যে নারী সৈনিকরা আসলে পুরুষদের প্রমোদবালা। গুজব গুলো মিথ্যে বলে উড়িয়ে সেনাবাহিনীর সদর দপ্তর থেকে একটি বিজ্ঞপ্তি দৈনিক সংবাদ পত্রে প্রকাশিত হয়েছিলো।
  
  অনেক অসাধু সাংবাদিক ছিলেন যারা নারী সৈন্যদের নামে দৈনিক সংবাদপত্রে কুৎসা রটাচ্ছিলেন, এবং নারী সৈনিক নিয়োগ বন্ধ করার জন্য সংবাদপত্রে কুযুক্তিমূলক কথা লিখছিলেন, জন ও. ডনেল নামের একজন কলাম লেখক ছিলেন যিনি প্রায় প্রতিনিয়ত নারী সৈন্যদের নামে কুৎসা প্রচার করতেন পত্রিকায়। সেনাবাহিনীর একটি ইতিহাস থেকে জানা যায়, ১৯৪৩ সালের ৮ জুন তারিখে ডনেল একটি কলাম লেখেন যার নাম ছিলো "নারীদের অপূরণীয় ক্ষতি"। কলামটির লেখা শুরুই হয়েছিলো এইভাবে যে, নারীরা পুরুষ সৈনিকদের সঙ্গে যৌনক্রিয়ায় জড়াচ্ছেন আর তাদের জন্য সেনাবাহিনী থেকেই গর্ভনিরোধক বড়ি দেওয়া হচ্ছে। ডনেল নারী সৈন্যদেরকে সমকামী বলেও অপমান করেছিলেন; মার্কিন সমাজে সমকামীদেরকে তখনো ভালো চোখে দেখা হতোনা।
  
  নারী সৈন্যদের বিরুদ্ধে চালিত কথাগুলোর প্রত্যেকটার জবাব দিচ্ছিলো সেনাবাহিনী সদর দপ্তর, যদিও অনেকেই সংবাদপত্রের মিথ্যে কথায় কান দিচ্ছিলেন। নারী সৈন্যদের নিয়ে কথাবার্তা সাধারণ মানুষদের আলোচনার কেন্দ্রবিন্দুতে চলে এসেছিলো। ডনেল এবং অন্যান্য অসাধু সাংবাদিকদের কথাগুলো অনেক প্রভাব ফেলতে সক্ষম হয়েছিলো মার্কিন সমাজে। ধর্মপন্থী (খ্রিষ্টান) সংগঠনগুলোও নারী সৈন্যদের সামরিক বাহিনীতে নিয়োগ দানের ব্যাপারে ঘোর বিরোধিতা করে আসছিলো।
  
  নারীদের গায়ের রঙ
  কৃষ্ণ বর্ণের নারীদেরকে সেনাবাহিনীতে নিয়োগ দেওয়া হতোনা এবং হলেও সেটা অনেক কম ছিলো আর নৌসেনাবাহিনীতে কৃষ্ণ নারীরা যোগদানের সুযোগই পেতেননা। কৃষ্ণ বর্ণের নারী সেনারা অনেক বৈষম্যের শিকার হতেন, তাদের পদোন্নতি কম দেওয়া হতো; শ্বেতাঙ্গ নারীরা কোনো ধরনের বৈষম্যের শিকার হতেননা। শুরুতে কৃষ্ণ বর্ণীদের এতোই বৈষম্য করা হতো যে তাদেরকে শ্বেতাঙ্গ নারীদের সঙ্গে প্রশিক্ষণ নিতে দেওয়া হতোনা। মার্কিন সেনা কর্তৃপক্ষ ১০ শতাংশ কৃষ্ণ নারী নিতে চাইলেও পরে তা কমিয়ে মাত্র ৫ শতাংশে নিয়ে আসে।
  
  গুণগৌরব
  
  দ্বিতীয় বিশ্বযুদ্ধ চলাকালীন সময়ে মার্কিন সেনাবাহিনীতে ডগলাস ম্যাকআর্থার নামের একজন জেনারেল ছিলেন, তিনি নারী সৈন্যদের অনেক প্রশংসা করতেন, তিনি বলতেন, আমাদের নারী সেনারা অনেক মন দিয়ে কাজ করে। অনেক সেনাপতিই আরো নারী সৈন্য নিয়োগের ব্যাপারে ব্যাকুল ছিলেন, তারা চাচ্ছিলেন মার্কিন সমাজে নারীদের সত্যিকারের ক্ষমতায়ন আসুক। জেনারেল এবং পরে রাষ্ট্রপতি ডোয়াইট ডি. আইজেনহাওয়ার দেড় লাখ নারী সেনাদেরকে ৭টি সৈন্যদলদম্পন্ন ডিভিশনের সমতুল্য বড়ো একটি আলাদা সেনাবাহিনীর সঙ্গে তুলনা করেছিলেন এবং যুদ্ধে নারীদের অসীম সাহসিকতার ভূয়সী প্রশংসা করেছিলেন। যারা নারী সেনাদের সমালোচনা করতেন তারা নারীরা শত্রু পুরুষসেনাদের দ্বারা ধর্ষিত হয়ে এসেছে  - এমনটা দাবি করেছিলেন, এই দাবি যদিও পুরোপুরি মিথ্যা ছিলোনা।
  
  একই সময়ে মার্কিন সামরিক বাহিনীর নৌ শাখা অর্থাৎ মার্কিন নৌবাহিনীতেও যুদ্ধ জাহাজে নারী নাবিক ওঠানোর কাজ শুরু হয়ে গিয়েছিলো; ইউনাইটেড স্টেটস মেরিন কোর-এ নারীদের কম নেওয়া হয়েছিলো যদিও।
  মার্কিন সমাজ নাকি তখন নারীদেরকে সৈন্য হিসেবে মেনে নিতে প্রস্তুত ছিলোনা এমনটাই দাবি করেন মার্কিন ইতিহাসবেত্তা ডি'এন ক্যাম্পবেলঃ
  নারীরা সেনা এবং নৌবাহিনীতে খুব ভালো দক্ষতা দেখিয়েছিলো দ্বিতীয় বিশ্বযুদ্ধতে; নারীরা মার্কিন সমাজে দূর্বল জাতি হিসেবে বিবেচিত হতো এবং নারীরা যে যুদ্ধ করতে পারে এটা সমাজ বিশ্বাস করতো না; কিন্তু যুদ্ধে নারীদের অবদান তাদের চেহারা বদলে দিয়েছিলো। মার্কিন সমাজে দ্বিতীয় বিশ্বযুদ্ধের নারীদের অবদানের প্রভাব অনেক তৈরি হয়েছে। সমাজ নারীদেরকে শুরুতে সৈন্য হিসেবে মানতে পারতোনা কিন্তু মার্কিন সামরিক বাহিনীতে ঢুকে নারীরা প্রমাণ করতে সক্ষম হয়েছিলো যে সমাজকে বৃদ্ধাঙ্গুলি দেখানো সম্ভব।
  
  ম্যানহাটন প্রকল্প 
  ১৯৪৩ সালের শুরুর দিকে নারী সৈন্যদেরকে সেনা প্রকৌশল শাখায় নেওয়া হয়। মাত্র ৪২২ জন নারী শুরুতে সেনা হিসেবে এই শাখাতে নিয়োগ পেয়েছিলেন। মেজর জেনারেল লেসলি আর. গ্রোভস ছিলেন একজন উর্ধ্বতন প্রকৌশল সেনাপতি; তিনি নারীদের বীরত্বপূর্ণ অবদানের কথা স্বীকার করেছিলেন, বলেছিলেন নারীরা সৈন্যরা পুরুষ সৈন্যদের চেয়ে কোনো অংশে কম ছিলোনা।
  
  নারীদেরকে কর্মকর্তা পদবীতেও খুবই দ্রুত নেওয়া শুরু হয়; নারীদেরকে পুরুষ কর্মকর্তাদের মতো সামরিক একাডেমীতে না হলেও অফিসার ক্যান্ডিডেট স্কুলে ঢোকার সুযোগ দেওয়া হতো।
  
  নারী সেনারা অনেক সামরিক পদক অর্জন করেছিলো তাদের যুদ্ধে অবদানের জন্য; মহিলা সৈন্যরা রাষ্ট্রপতির কাছ থেকেও বিশেষ সম্মাননা পেয়েছিলো।
  
  সেনাদল ভেঙে দেওয়া হলো
  
  ১৯৭৮ সালে মহিলা সৈন্য শাখা ভেঙে দিয়ে কর্মরত নারী সেনা সদস্যদেরকে পুরুষদের ইউনিটগুলোতে একীভূত করে দেওয়া হয়। প্রত্যেক নারীরা ঘাঘরার পরিবর্তে পুরুষদের মতো প্যান্ট-শার্ট পরার নির্দেশ পাচ্ছিলেন তখন থেকে। তখন থেকে নারীরা পুরুষদের সঙ্গে একই সেনা ব্যারাকে থাকার নির্দেশ সহ পুরুষদের মতো অন্তর্বাস পরার নির্দেশ পাচ্ছিলেন, পুরুষদের সঙ্গে তাদের ড্রিল করা এবং একসঙ্গে ঘুমানোর ব্যবস্থা করা হয় যেটা আগে ছিলোনা, নারী সেনাদের পদবি হুবহু পুরুষদের মতো করে দেওয়া হয়; লেস এসপিন ছিলেন তখন প্রতিরক্ষামন্ত্রী এবং তিনি এসব নির্দেশ দিয়েছিলেন যে নারী সেনাদের সঙ্গে পুরুষ সেনাদের যেনো কোনো ধরনের বৈষম্য না করা হয়, যদিও নারীদের ঘাঘরা অফিস-পোশাক হিসেবে রেখে দেওয়া হয়েছিলো। ২০১৫ জ্যা পেইস নামের একজন নারী ওয়ারেন্ট অফিসার সেনাবাহিনী থেকে অবসর গ্রহণ করেন এবং তিনি ছিলেন দ্বিতীয় বিশ্বযুদ্ধের পরে মার্কিন সেনাবাহিনীর প্রথম নারী সৈন্য যিনি সবচেয়ে বেশি পদক পেয়েছিলেন। ১৯৭২ সালে তিনি সেনাবাহিনীতে সাধারণ সৈনিক (প্রাইভেট সোলজার) হিসেবে যোগ দিয়েছিলেন।
  
  মহিলা সৈন্যদলের পদবি সমূহ 
  
  মহিলা সৈন্যদের পদবি ছিলো চারটি (অক্সিলিয়ারি, জুনিয়র লিডার, লিডার, এবং সিনিয়র লিডার) এবং অফিসার পদবি ছিলো তিনটি (ফার্স্ট, সেকেন্ড অ্যান্ড থার্ড অফিসার)। পরিচালককে মেজরের সমান ধরা হতো; পরে কর্নেল পদবির সমান সম্মান দেওয়া হয়েছিলো। নারী সৈনিক সংখ্যা বৃদ্ধি পাচ্ছিলো কারণ যুদ্ধের প্রয়োজনীয়তাই তাদেরকে ডেকে আনছিলো। খুব দ্রুত পদোন্নতি দেওয়া হচ্ছিলো যুদ্ধের সময়ে। কোনো কোনো ক্ষেত্রে অনেক নারী সৈন্যকে তাদের ন্যায্য বেতন দেওয়া হতোনা - এরকম অভিযোগ এসেছিলো নারীদের কাছ থেকেই।
  
  মহিলা সৈন্য শাখা সংস্থাটির অন্যতম একটি চিহ্ন ছিলো ঈগল পাখির। এই চিহ্নটা মাথার টুপির ব্যাজে পরতো নারী সেনারা, এছাড়াও তাদের শার্টের বোতামেও এটা থাকতো ছোটো করে। সৈন্য আর অফিসারদের পোশাকের মধ্যে খুব বেশি একটা পার্থক্য ছিলোনা। নিয়মিত সৈন্য হিসেবে নারীরা পুরুষদের মতোই স্যালুটিং শিখতেন।
  
  মহিলা সৈন্যদের অবস্থান 
  
  ১৯৪৩ সালের জুলাই মাসে মহিলা সৈন্য শাখা মার্কিন সেনাবাহিনীর একটি পূর্ণ নিয়মিত শাখায় রূপান্তরিত হয়ে যায়।। মার্কিন সেনাবাহিনীতে ব্যবহৃত একটি ঈগল চিহ্ন মহিলা সৈন্যদের জন্য চালু হয়ে আয় খুব দ্রুত যেটা আগে ছিলো একজন প্রাচীন গ্রীক দেবীর মূর্তি। ১৯৪৩ সালের অক্টোবরে নারী সৈন্যদের জন্য বাধ্যমূলকভাবে জাঙ্গিয়া পরতে বাধ্য করা হয়। ১৯৪৪ সালে সেবিকা (নার্স)দের ও জাঙ্গিয়া পরা বাধ্যতামূলক হয়ে যায়।
  
  ১৯৭৮ সাল পর্যন্ত নারীরা সাঁজোয়া, গোলন্দাজ এবং পদাতিক সৈন্য হতে পারতোনা এবং এ বছর নারীদের জাঙ্গিয়া পুরুষদের মতো করে দেওয়া হয় বাধ্যতামূলক ভাবে।
  
  মহিলা সৈন্যরা দ্বিতীয় বিশ্বযুদ্ধে অনাযুক্তক (নন-কমিশন্ড অফিসার) বা কমিশন্ড অফিসারের মতো সত্যিকারের সম্মান পেতোনা।
  
  নারী সেনাদের কোনো ওয়ারেন্ট অফিসার পদবি ছিলোনা।
  
  নারী সেনারা শুরুতে পুরুষ সেনাদের সঙ্গে প্রেম এবং যৌন সম্পর্কে জড়ানোর সুযোগ পেতেননা; দ্বিতীয় বিশ্বযুদ্ধ শেষ হয়ে গেলে নারীরা অনুমতি পেয়ে যান এইগুলোর। ১৯৫০-এর দশক থেকে নারীদের সমকামী সম্পর্কটাও স্বাভাবিক ভাবে মেনে নেওয়া শুরু করে মার্কিন সেনাবাহিনী।
  
  নারী সেনা রিক্রুটরা পুরুষ প্রশিক্ষক দ্বারাই প্রশিক্ষিত হতেন, এবং পুরুষদের সামনে তাদেরকে সম্পূর্ণ উলঙ্গ হতে হতো (শারীরিক পরীক্ষার প্রয়োজনে) যদিও যৌনক্রিয়া নিষিদ্ধ ছিলো।
  
  পরিচালকদের তালিকা
  
  মহিলা সৈন্যদলের যুদ্ধবীরদের সংঘ
  এই সংঘটি ১৯৭৮ সাল পর্যন্ত ছিলো; তৈরি হয়েছিলো ১৯৪৬ সালে। সংঘটির উদ্দেশ্য ছিলো অবসরপ্রাপ্ত নারী সেনাদের মনোবল বজিয়ে রাখা।
  
  মহিলা সৈন্যরা 
  
  কর্নেল গেরালডিন প্র্যাট ছিলেন প্রথম নারী কর্মকর্তা যিনি সেনা বিমান শাখায় বিমান উড্ডয়নের অনুমতি পেয়েছিলেন।  এই নারী জার্মানিতে বিমান উড্ডয়নের জন্য স্মরণীয়।
  
  লেফটেন্যান্ট কর্নেল চ্যারিটি এডামস ছিলেন প্রথম নারী কর্মকর্তা যিনি ১৯৪৫ সাল পর্যন্ত ফ্রান্সে কাজ করেছিলেন।
  
  লেফটেন্যান্ট কর্নেল হ্যারি ওয়েডি ছিলেন আরেকজন কর্মকর্তা যিনি নাৎসি জার্মানিদের সঙ্গে লড়াইয়ের জন্য খ্যাতিমান এবং পদকপ্রাপ্ত।
  
  লেফটেন্যান্ট কর্নেল ইলিনয়ের সালিভান ছিলেন রিক্রুট ট্রেনিং স্কুলের কমান্ডার।
  
  লেফটেন্যান্ট কর্নেল ফ্লোরেন্স মুরে ছিলেন প্রথম নারী সামরিক বিচারক।
  
  মেজর এলনা জন হিলার্ড ছিলেন প্রথম চাকরিচ্যুত নারী সমকামী সৈনিক।
  
  ১৯৪৩ সালে ক্যাপ্টেন ফ্রান্সিস ম্যাকুইসকে দেওয়া হয় একটি পদাতিক কোম্পানির নেতৃত্বে। কোম্পানিতে ২০০ জন নারী সেনা ছিলো। সেনাবাহিনীর ইতিহাসে এই কোম্পানিকে দ্বিতীয় বিশ্বযুদ্ধের সেরা নারী সাব-ইউনিট বলা হয়।
  
  ক্যাপ্টেন লুজিয়ানা ডি ক্রুজ ছিলে প্রথম নারী ছত্রীসেনা।
  
  ক্যাপ্টেন ডোভি জনসন ছিলেন একজন দক্ষ নারী সাঁতারু।
  
  লেফটেন্যান্ট এনা ম্যাক ক্লার্ক ছিলেন দ্বিতীয় নারী যিনি পদাতিক বাহিনীর প্লাটুন কমান্ডার ছিলেন।
  
  সার্জেন্ট ভাসটি আর. আটলেজ ছিলেন প্রথম নারী পদাতিক কোম্পানি সার্জেন্ট- মেজর।
  
  ওয়ারেন্ট অফিসার এলিজাবেথ সি আনউডি ছিলেন প্রথম নারী ড্রিল ইন্সট্রাক্টর।
  
  ওয়ারেন্ট অফিসার কেইট ছিলেন প্রথম সাঁজোয়া নারীসেনা। তাকে 'ডটার্স অব আমেরিকার রেভোলুশন' পুরস্কার দেওয়া হয়েছিলো।
  
  এলিজাবেথ টেক্স উইলিয়ামস ছিলেন প্রথম নারী সেনা আলোকচিত্রগ্রহণকারী। নারীদের মধ্যে তিনি ছিলেন একজন দক্ষ আলোকচিত্রী।
  
  ক্যাপ্টেন ম্যাটি কেনেথ ছিলেন জেনারেল ডোয়াইট ডি. আইজেনহাওয়ারের এডিসি।
  
  টিকা
  
  তথ্যসূত্র
  
   
   Bolzenius, Sandra. "Asserting Citizenship: Black Women in the Women’s Army Corps (wac)," International Journal of Military History and Historiography 39#2 (2019) pp: 208–231.
   
  
   , popular history
   
   , scholarly history of postwar era
   Permeswaran, Yashila. "The Women's Army Auxiliary Corps: A Compromise to Overcome the Conflict of Women Serving in the Army." The History Teacher 42#1 (2008), pp. 95–111. online
   
    – full text; the standard scholarly history
  
  প্রাথমিক উৎস
   Green, Anne Bosanko. One Woman's War: Letters Home from the Women's Army Corps, 1944–1946 (St. Paul: Minnesota Historical Society Press, 1989)
  
  আরো পঠন
   Campbell, D'Ann. "Servicewomen of World War II." Armed Forces & Society 16.2 (1990): 251–270, based on interviews.
  
  বহিঃসংযোগ
  
  Women in Army History at the United States Army Center of Military History
  The Women's Army Corp History Brochure
  WAAC/WAC history and WWII women's uniforms in color – World War II US women's service organizations (WAC, WAVES, ANC, NNC, USMCWR, PHS, SPARS, ARC and WASP)
  Women Veterans Historical Collection – digitized letters, diaries, photographs, uniforms, and oral histories from WACs
   Papers of Fran Smith Johnson, WAC, Dwight D. Eisenhower Presidential Library
   The Slander Campaign book chapter by Ann Elizabeth Pfau
   WWII: Women in the Fight  – slideshow by Life
   World War II uniform, Women’s Army Air Force, in the Staten Island Historical Society Online Collections Database
  Oral history interview with Gladys Donovan, a WAC from 1943–1946 from the Veterans History Project at Central Connecticut State University
   The WAC: The Story of the WAC in the ETO
   
   
   
   Uniforms at A History of Central Florida Podcast
  Women's Army Corps Veterans' Association—Army Women United, Women's Army Corps Veterans' Association-Army Women United (WACVA-AWU)
  
   
  বিষয়শ্রেণী:দ্বিতীয় বিশ্বযুদ্ধে মার্কিন নারী সৈন্য
  বিষয়শ্রেণী:নারীদের সৈন্যদল
  বিষয়শ্রেণী:মার্কিন সেনাবাহিনীর শাখা
  বিষয়শ্রেণী:১৯৪২ সালে তৈরি সামরিক প্রতিষ্ঠান
  বিষয়শ্রেণী:১৯৭৮ সালে ভেঙে দেওয়া সামরিক প্রতিষ্ঠান
  বিষয়শ্রেণী:যুক্তরাষ্ট্রে ১৯৪২ সালে প্রতিষ্ঠিত সংস্থা
  বিষয়শ্রেণী:যুক্তরাষ্ট্রে ১৯৭৮ সালে ভেঙে দেওয়া সংস্থাসমূহ
  বিষয়শ্রেণী:দ্বিতীয় বিশ্বযুদ্ধে মার্কিন সামরিক ইতিহাস
  বিষয়শ্রেণী:লিঙ্গ বৈষম্য
title: মহিলা সৈন্য শাখা